-Կան փոփոոխություններ, չենք կարող ժխտել, ասել, որ ոչինչ չի փոխվել։ Կան փոփոխություններ, բայց համարում ենք քիչ, համարում ենք շատ դանդաղ, բոլորս ենք տեսնում, որ համատարած կոռուպցիան շարունակվում է, ալան-թալանը կոպիտ ասած շարունակվում է, մոնոպոլիաները դեռ գործում են։ Ինչ-որ փոքրիկ քայլեր արվում են, բայց ես չէի ասի, որ դրանք հիմնական լուծում կտան, տնտեսական միջավայրին ինչ-որ փոփոխության կբերեն։ Ասեմ, որ շատ կարճ ժամանակում կառավարությունը, ես անձամբ չեմ հավատում, իբրև թե լուծեց բոլոր հարցերը խոշոր բիզնեսի հետ։ Ինչպես գիտեք, վաղվանից սկսում է ՊԵԿ-ը միջոցառումներ իրականացնել արդեն դեպի մանր բիզնես, այսինքն՝ լինելու են նախազգուշացումներ, 10 օր տեղի են ունենալու ռեյդեր, կրելու են նախազգուշացման բնույթ, ինչպես մեզ տեղեկացրեցին։ Բայց դրանից հետո պատժվելու են այն մանր բիզնեսի ներկայացուցիչները, որոնք չեն աշխատի խաղի կանոններով։ Իբրև անցած 5 ամիսների մեջ խոշորն ամբողջովին վերադարձել է խաղի կանոններին, դուրս է եկել ստվերից, հիմա խնդիրը մնացել է մանրի մեջ։ Մի քիչ հավատալի չի, կարծում եմ շատ արագ կառավարությունը «լուծեց» խոշորի հարցը, հիմա անդրադարձավ մանրին։ Կարծում եմ, դեռ շատ անելիք ուներ խոշորի հետ, ինչպես գիտեք մանր բիզնեսը շատ մեծ կերպով կախված է խոշորից, եթե խոշորն ամբողջապես ստվերից դուրս չգա, մանրը հնարավորություն չունի, իսկ խոշորը դուրս բերելուց հետո շատ հեշտ կլինի մանրը ամբողջովին դուրս բերել ստվերային դաշտից՝ չվնասելով, չփակելով, չվերացնելով մանրը։